EkBass/fiwiki-20250220-pages-articles huggingface dataset:
Suurpää

Suurpää on seuraavien tunnettujen henkilöiden sukunimi: *Anna-Liisa Suurpää (1937–2016), kääntäjä, pedagogi ja oppikirjojen tekijä *Johanna Suurpää (s. 1962), oikeusministeriön osastopäällikkö, entinen vähemmistövaltuutettu *Lauri Suurpää (n. 1440–1506), Turun piispa 1500–1506 *Matti Suurpää (s. 1937), kirjailija ja kustannustoimittaja. Suurpää on myös paikannimi: *[[Suurpää (Ulvila), Ulvilan kaupunginosa. Luokka:Sukunimet
Manuel Santos

Manuel Santos (28. huhtikuuta 1925 Santiago, Chile – 22. heinäkuuta 2000 Tukholma, Ruotsi) oli chileläinen lääkäri. Hän toimi presidentti Salvador Allenden henkilääkärinä ja eli viimeiset runsaat 20 vuottaan Ruotsissa pakolaisena. Hänen sisätautialan tutkimuksiaan on julkaistu huomattavimmissa lääketieteen alan julkaisuissa. Santos pääsi ylioppilaaksi Barras Aranan sisäoppilaitoksesta vuonna 1943. Hän valmistui kirurgiksi Santiagon yliopistosta vuonna 1951 ja täydensi opintojaan Yhdysvalloissa. Hän tuki julkista terveydenhuoltoa ja toimi Salvador Allenden sihteerinä tämän uudistaessa lääkärikoulutusta Santiagon yliopistossa. Sittemmin hän kuului Allenden henkilääkärien ryhmään, vastasi Pohjois-Chilen kirurgisesta toiminnasta ja työskenteli Antofagastan sairaalan ylilääkärinä. Hänet hyväksyttiin Yhdysvaltain merkittävimpään kirurgijärjestöön American Fellowship of Surgeons'iin. Allende tarjosi Santosille terveysministerin salkkua, mutta hän kieltäytyi asettaen potilas- ja tutkimustyönsä etusijalle. Opetustyöstä saamiaan rahoja hän lahjoitti varattomien opiskelijoiden koulutukseen. Vuoden 1973 sotilasvallankaappauksen jälkeen Santos menetti lääkärinoikeutensa ja joutui useita kertoja vankilaan. Hän pääsi vuonna 1976 pakolaisena Ruotsiin, jossa hän sittemmin työskenteli lääkärinä Tukholman Karoliinisessa sairaalassa ja Kiirunan sairaalan johtavana kirurgina. Viimeiset vuodet hän eli yhdessä suomenruotsalaisen Dorita Finnellin kanssa. == Lähteet == * Luokka:Chileläiset lääkärit Luokka:Chileläiset tieteilijät Luokka:Vuonna 1925 syntyneet Luokka:Vuonna 2000 kuolleet
René Favaloro

thumb|René Favaloro René G. Favaloro (14. heinäkuuta 1923 – 29. heinäkuuta 2000 Buenos Aires) oli argentiinalainen kirurgi. Hänet tunnetaan sydämen ohitusleikkauksien pioneerina. Favaloro oli kirvesmiehen ja ompelijan poika. Hän loi menestyksekkään lääketieteellisen uran Yhdysvalloissa. Vuonna 1967 hän teki Clevelandissa ohitusleikkauksen 51-vuotiaalle naiselle ottamalla potilaan jalasta laskimon ja ohittamalla sillä tukkeutuneen sepelvaltimon. Se oli maailman ensimmäinen lääketieteellisissä julkaisuissa raportoitu ohitusleikkaus; raportoimattomia leikkauksia oli aiemmin tehty kahdesti. Favaloro palasi Argentiinaan vuonna 1971 ja perusti nimeään kantavan sydänklinikan. Hoitotyön ohessa hän koulutti satoja kirurgeja. Häntä pyydettiin useasti presidenttiehdokkaaksikin. Hän kuului vuonna 1983 perustettuun, Argentiinan sotilasdiktatuurin aikaisia katoamisia tutkivaan komiteaan. Argentiinaan vuonna 1998 iskenyt lama romahdutti Favaloron klinikan talouden. Taloudelliset ongelmat masensivat hänet, ja heinäkuussa 2000 hän teki itsemurhan ampumalla itseään rintaan. Favaloron sihteeri löysi hänet kuolleena kylpyhuoneesta. == Lähteet == * == Aiheesta muualla == * Clifford Krauss, Argentina Searches Its Soul Over a Suicide, New York Times 7.8.2000 Luokka:Argentiinalaiset kirurgit Luokka:Vuonna 1923 syntyneet Luokka:Vuonna 2000 kuolleet
Ronald Dominique

Ronald Joseph Dominique (s. 1964) on yhdysvaltalainen sarjamurhaaja Louisianan osavaltiosta. Hänet pidätettiin 1. joulukuuta 2006, ja hän tunnusti raiskanneensa ja murhanneensa vähintään 23 miestä sitten vuoden 1997 neljässä eri piirikunnassa. Hän ilmoitti vierailleensa usein paikallisissa homobaareissa ja kohdistaneensa tekonsa miehiin, joiden uskoi olevan halukkaita harrastamaan seksiä rahasta. Dominique joutui poliisien tutkimusten kohteeksi, kun mies, joka ei ollut suostunut sarjamurhaajan sidottavaksi, teki heille ilmoituksen. Tuorein uhri, Christopher Sutterfield, oli kuollut noin kahta kuukautta aiemmin. Dominique vältti kuolemantuomion sopimuksella, jonka nojalla hän tunnusti ensimmäisen asteen murhasyytteet. Hän sai kahdeksan elinkautista 23. syyskuuta 2008 ja on vangittuna Louisiana State Penitentiaryssa. ==Lähteet== Luokka:Yhdysvaltalaiset sarjamurhaajat Luokka:Yhdysvaltalaiset elinkautisvangit Luokka:Vuonna 1964 syntyneet Luokka:Elävät henkilöt
Ahmad Shamlou

Ahmad Shamlou (12. joulukuuta 1925 – 24. heinäkuuta 2000) oli iranilainen runoilija. Tiedottaessaan Shamloun kuolemasta Teheranin radio totesi "Iranin menettäneen suurimman runoilijansa". Shamlou julkaisi esikoisteoksensa vuonna 1947. Hänen tekstinsä ottivat kantaa maailman epäoikeudenmukaisuuteen ja niissä näkyi vaikutteita Federico García Lorcalta ja Louis Aragonilta. Hän otti osaa šaahin vastaiseen taisteluun ja joutui maanpakoon vuonna 1970. Vallan vaihduttua Iranissa hän palasi kotimaahansa mutta pettyi papiston haluun tukahduttaa maallistunut älymystö. Hänen runojensa tärkeimmäksi aiheeksi tuli ikuinen lempi, jota hän kohdisti useasti vaimoonsa Aida Sarkisianiin. Shamloun runoja on käännetty muun muassa englanniksi, ranskaksi, saksaksi, venäjäksi, japaniksi ja ruotsiksi. Vuonna 1999 Shamlou sai ruotsalaisen Stig Dagermanin palkinnon. Shamlou kuoli diabeteksen aiheuttamiin komplikaatioihin heinäkuussa 2000. == Lähteet == * Luokka:Iranilaiset henkilöt Luokka:Runoilijat Luokka:Vuonna 1925 syntyneet Luokka:Vuonna 2000 kuolleet
Punakehnäyökkönen

Punakehnäyökkönen (Polia bombycina) on erittäin yleinen ja kookas keskikesän yöperhoslaji. == Koko ja ulkonäkö == Punakehnäyökkönen on huomiota herättävän isokokoinen laji, ja sen siipiväli vaihtelee 37-55 mm. Etusiivet ovat pohjaväriltään vaaleanharmaat ja niissä on paikoin, etenkin siiven keskiosassa, nähtävissä punertavaa sävyä. Siiven poikkijuovat ovat tummat ja erottuvat hyvin. Samoin ns. yökköskuviot ovat hyvin nähtävissä. Munuaistäplän takareuna on yleensä paljon muuta siipeä vaaleampi. Takasiivet ovat tasaisen ruskeat ja niissä on leveä, tumma reunus. Yökkösille tyypilliseen tapaan perhosen ruumis on roteva, karvainen ja väriltään tasaisen harmaa.http://ukmoths.org.uk/show.php?bf=2148http://webh01.ua.ac.be/vve/Checklists/Lepidoptera/Noctuidae/Pbombycina.htm == Levinneisyys ja lentoaika == Yökköstä tavataan koko pohjoisen pallonpuoliskon lauhkealla vyöhykkeellä. Suomessa punakehnäyökköstä tavataan ainakin Pohjois-Pohjanmaalle saakka. Aikuiset perhoset lentävät heinäkuussa.http://wibe.ath.cx/hyonteiset/index.php?option=com_content&view;=article&id;=17493 == Elinympärisö ja elintavat == Punakehnäyökkönen viihtyy lehtimetsissä ja pensaikkoisilla niityillä. Laji lentää helposti valolle ja syötille. Talvehtii keskenkasvuisena toukkana. == Ravintokasvi == Toukan elintapoja ei tunneta kovin hyvin, mutta kasvatuksessa se syö monia eri kasvilajeja. == Lähteet == Luokka:Tarhayökköset
Mark Paston

Mark Nelson Paston (s. 13. joulukuuta 1976 Hastings) on uusiseelantilainen jalkapalloilija, pelipaikaltaan maalivahti. Monet pitävät häntä maansa parhaana jalkapallomaalivahtina. Paston edustaa Wellington Phoenixia, joka pelaa Australian pääsarjassa. Paston pelasi useita vuosia Napier City Roversissa, kunnes hän siirtyi Britteinsaarille, jossa hän ehti edustaa kolmea eri seuraa. Loukkaantumiset kiusasivat häntä jo tuolloin, sillä Walsallissa pelatessaan hän joutui sivuun loukattuaan reitensä ja St. Johnstonessa olkapäävamman seurauksena. Loukkaantumiset ovat haitanneet myös hänen uraansa Uudessa-Seelannissa. Paston on pelannut maajoukkueessa 26 ottelua ja edusti joukkuetta muun muassa MM-kisoissa 2010. Hän on pitänyt maajoukkueessa yhteensä seitsemän nollapeliä. Näihin lukeutuu vuonna 2009 pelattu ratkaiseva MM-karsintaottelu Bahrainia vastaan. Tuossa pelissä hän torjui yhden rangaistuspotkun ja oli joukkueensa suurimpia sankareita. == Lähteet == Paston, Mark Paston, Mark Paston, Mark
Carmen Martín Gaite

Carmen Martín Gaite (1925 – 2000) oli espanjalainen kirjailija. Hän oli tärkeimpiä kirjallisuuden uudistajia Francisco Francon jälkeisessä Espanjassa. Hän kirjoitti psykologisia romaaneja, joista löytyi yhteiskunnallisuutta ja realismia. Hän käänsi runsaasti varsinkin ranskalaista kirjallisuutta espanjaksi. Martín Gaite sai Asturian ruhtinaan palkinnon sekä jota kuinkin kaikki muutkin espanjankieliset kirjallisuuspalkinnot. Martín Gaite kuoli syöpään 74-vuotiaana heinäkuussa 2000. == Lähteet == * Luokka:Espanjalaiset kirjailijat Luokka:Vuonna 1925 syntyneet Luokka:Vuonna 2000 kuolleet
Glen Moss

Glen Moss (s. 19. tammikuuta 1983 Hastings) on uusiseelantilainen jalkapalloilija, pelipaikaltaan maalivahti. Hän edustaa australialaista Melbourne Victorya, jossa hän on pelannut vuodesta 2009 saakka. Moss on edustanut aiemmin muun muassa Dinamo Bukarestia, jossa hän tosin pelasi vain yhden ottelun, ja Wellington Phoenixia, jossa hän taisteli ykkösmaalivahdin paikasta maanmiehensä Mark Pastonin kanssa . Moss on edustanut Uutta-Seelantia sekä juniorien että aikuisten maajoukkueissa. Hän pelasi alle 20-vuotiaiden maajoukkueessa neljä ottelua ja myöhemmin kuusi ottelua alle 23-vuotiaiden maajoukkueessa. Moss pelasi ensimmäisessä arvoturnauksessaan vuonna 2009, kun hän oli joukkueen ykkösmaalivahti maanosaliittojen cupissa. Uusi-Seelanti putosi jo alkulohkossa, mutta Moss ehti pelata yhden nollapelin, kun joukkue pelasi tasan 0-0 Irakia vastaan. Hän oli joukkueen mukana myös seuraavan vuoden MM-kisoissa, mutta ei pelannut yhtäkään ottelua. Turnauksessa ykkösmaalivahdin paikkaa piti hänen vanha kilpakumppaninsa Mark Paston. Moss vietti lapsuutensa Gold Coastilla ja hänellä on myös Australian kansalaisuus. == Lähteet == Luokka:Uusiseelantilaiset jalkapallomaalivahdit Luokka:Vuonna 1983 syntyneet Luokka:Elävät henkilöt
Johannes Dyba

Johannes Dyba (15. syyskuuta 1929 Berliini – 22. heinäkuuta 2000 Fulda) oli saksalainen roomalaiskatolisen kirkon arkkipiispa ja diplomaatti. Hänet tunnettin kiihkeänä abortin ja homoseksuaalisuuden vastustajana. Ennen papiksi ryhtymistään Dyba opiskeli lakia Bambergin yliopistossa sekä Yhdysvalloissa Duken yliopistossa. Hänet vihittiin papiksi Kölnissä vuonna 1959. Pian hän siirtyi opiskelemaan Roomaan ja toimi sittemmin Vatikaanin diplomaattina Argentiinassa, Alankomaissa, Kongossa ja Egyptissä. Dyba nimitettiin Fuldan hiippakunnan piispaksi vuonna 1983. Saksan asevoimien katoliseksi piispaksi hänet nimitettiin vuonna 1990. Konservatiivinen Dyba oli katolistenkin keskuudessa voimakkaasti kiistelty henkilö. Hän kutsui aborttia ”lasten joukkoteurastukseksi”. Dyba kuoli sydänvaivoihin 70-vuotiaana heinäkuussa 2000. == Lähteet == * == Aiheesta muualla == * Archbishop Johannes Dyba Catholic-hierarchy.org -sivustolla. Luokka:Katoliset arkkipiispat Luokka:Saksalaiset papit Luokka:Saksalaiset diplomaatit Luokka:Vuonna 1929 syntyneet Luokka:Vuonna 2000 kuolleet
Johan Andersson

Johan Andersson (s. 18. toukokuuta 1984 Motala, Ruotsi) on ruotsalainen jääkiekkoilija, joka siirtyi kaudeksi 2011–2012 Elitserien-joukkue Timrå IK:hon. Hän on puolustava kahden suunnan keskushyökkääjä. ==Ura== Anderssonin kasvattajaseura on IF Troja-Ljungby. Hän edusti joukkuetta HockeyAllsvenskanissa vuodet 2000–2004. Vuonna 2003 Chicago Blackhawks varasi Anderssonin kuudennella kierroksella numerolla 181. Kaudesta 2004–2005 hän pelasi noin puolet joukkueessa ja puolet Andersson pelasi Linköpings HC:ssa. Hän pelasi Linköpingissä seuraavankin kauden. Kaudeksi 2006–2007 Andersson siirtyi Timrå IK:hon. Hän teki yhden kauden piste-ennätyksensä tehoilla 9+16=25. Kolmen Timråssa vietetyn kauden jälkeen Andersson siirtyi kaudeksi 2009–2010 Färjestadiin. Kaudeksi 2010–2011 hän palasi Linköpingiin kolmivuotisella sopimuksella. Kauden jälkeen Linköping ilmoitti, että sopimuksesta huolimatta Andersson ei jatka joukkueessa. Kaudeksi 2011–2012 Andersson palasi Timråhon. ==Maajoukkue== Andersson edusti Ruotsia MM- kilpailuissa vuosina 2008 sekä 2009, josta hän voitti pronssia. Andersson on pelannut 63 A-maaottelua tehoin 3+4=7. Hän pelasi myös alle 20-vuotiaiden MM- kilpailuissa 2004. ==Muuta== Anderssonin pikkuveljet Oscar ja Erik pelaavat HockeyAllsvenskanin Borås HC:ssa. Johanin joukkuetoverina Linköpingissä pelaa myös Erik Andersson, jota ei tule sekoittaa hänen pikkuveljeensä. ==Tilastot== 2000–2001 IF Troja-Ljungby Allsvenskan 3 0 0 0 0 – – – – – 2001–2002 IF Troja- Ljungby Allsvenskan 42 2 0 2 10 5 0 2 2 2 2002–2003 IF Troja-Ljungby Allsvenskan 20 8 4 12 16 – – – – – 2003–2004 IF Troja-Ljungby Allsvenskan 43 13 11 24 94 – – – – – JMM 6 1 4 5 4 2004–2005 IF Troja-Ljungby Allsvenskan 21 6 5 11 37 – – – – – Linköpings HC Elitserien 29 1 2 3 14 4 0 0 0 2 2005–2006 Linköpings HC Elitserien 50 2 7 9 40 13 0 0 0 39 2006–2007 Timrå IK Elitserien 54 9 16 25 56 7 0 0 0 16 2007–2008 Timrå IK Elitserien 55 10 10 20 50 11 3 2 5 36 MM 9 0 1 1 2 2008–2009 Timrå IK Elitserien 55 5 12 17 91 7 0 0 0 4 MM 9 1 1 2 6 2009–2010 Färjestads BK Elitserien 52 5 4 9 75 7 0 0 0 4 6 kautta yhteensä Elitserien 292 32 49 81 324 49 3 3 6 101 ==Lähteet== * * * ===Viitteet=== Luokka:Ruotsalaiset jääkiekkoilijat Luokka:Timrå IK:n pelaajat Luokka:Chicago Blackhawksin varaamat pelaajat Luokka:Vuonna 1984 syntyneet Luokka:Elävät henkilöt
James Bannatyne

James Bannatyne (s. 30. kesäkuuta 1975 Lower Hutt) on uusiseelantilainen jalkapalloilija, pelipaikaltaan maalivahti. Hän edustaa Team Wellingtonia, jossa hän on pelannut vuodesta 2006 lähtien. Bannatyne pääsi seurassa otsikoihin vuonna 2009 tehtyään maalin maan pääsarjan ottelussa omalta kenttäpuoliskolta lauotussa vapaapotkussa. Bannatyne ei ole pelannut urallaan paljoa maaotteluita, sillä joukkueen maalilla ovat 2000-luvulla olleet lähinnä Mark Paston ja Glen Moss. Hän on pelannut kolme ottelua, joista ensimmäinen oli vuonna 2001 Cookinsaaria vastaan. Bannatyne on ollut joukkueen kolmosmaalivahtina Pekingin olympialaisissa 2008, maanosaliittojen cupissa 2009 ja MM-kisoissa 2010. == Lähteet == Bannatyne, James Bannatyne, James Bannatyne, James
Claude Sautet

Claude Sautet (23. helmikuuta 1924 – 22. heinäkuuta 2000 Pariisi) oli ranskalainen elokuvaohjaaja. Kriitikko Helena Yläsen mukaan "hän teki parhaat elokuvansa ihmisistä, joissa ei ollut muuta ainutlaatuista kuin se kliseiden läpi porautuva tarkkuus, jolla heitä kuvattiin". Ennen uraansa elokuvaohjaajana Sautet opiskeli kuvanveistoa, maalasi elokuvalavasteita ja työskenteli musiikkikriitikkona. 1950-luvulla hän oli lukuisissa tuotannoissa apulaisohjaajana. Sautet'n ensimmäinen pitkä elokuvaohjaus oli vuonna 1956 valmistunut Bonjour sourire, joka ei kuitenkaan herättänyt juurikaan huomiota. Vuonna 1960 ilmestynyt Rikolliset nosti hänet huomionarvoisten elokuvaohjaajien joukkoon. Sautet ei kuitenkaan kuulunut ranskalaisen elokuvan uuden aallon ohjaajanimiin, vaan hänen tyyliään pidettiin Hollywoodiin rinnastettavana ja vanhanaikaisena. Hän siirtyikin hetkeksi työskentelemään käsikirjoittajana. Vuonna 1969 valmistunut elokuva Sellaista on elämä merkitsi käännekohtaa Sautet'n uralla. Se aloitti yhdentoista elokuvan sarjan, jonka elokuvissa Helena Yläsen sanoin "tavalliset ranskalaiset miehet ja naiset elävät keskenään ja synnyttävät toisissaan irrationaalisia, tuskallisia ja kipeitä reaktioita". Kulloiseenkin nykyhetkeen sijoittuvissa elokuvissa kerrottiin usein keski-ikäisistä miehistä, joita näyttelivät muun muassa Ranskan tähtinäyttelijöihin kuuluvat Yves Montand ja Michel Piccoli. Sautet'n elokuvissa nähtiin myös muun muassa Romy Schneider sekä myöhemmin Sandrine Bonnaire, Daniel Auteuil, Michel Serrault ja Emmanuelle Béart. Sautet'n 1970-luvun elokuvista Ylänen pitää hienoimpana vuonna 1974 valmistunutta Ystäväpiiriä. Vuonna 1971 Sautet ohjasi elokuvan Likainen ansa (), jonka juoni ja henkilö rikollisuutta vastaan taistelevasta keski-ikäisestä poliisista muistuttaa samana vuonna valmistunutta yhdysvaltalaista elokuvaa Likainen Harry. Vuotta myöhemmin valmistunut Cesar ja Rosalie () puolestaan kuvasi rakkauden tunteita ja siitä aiheutunutta kolmiodraamaa ja mustasukkaisuutta. Sautet'n viimeinen elokuva oli vuonna 1995 valmistunut Nelly ja herra Arnaud, josta tuli Ranskassa suuri yleisön suosikki ja joka keräsi myös runsaasti palkintoja. Maksasyöpää sairastanut Sautet kuoli 76-vuotiaana heinäkuussa 2000. == Lähteet == * === Viitteet === == Aiheesta muualla == * Luokka:Ranskalaiset elokuvaohjaajat Luokka:Vuonna 1924 syntyneet Luokka:Vuonna 2000 kuolleet
W16-moottori

pienoiskuva|Bugatti Chironin W16-moottori. W16 on saksalaisen Volkswagenin kehittämä moottori, jota käytetään Bugatti Veyronissa (1 001 hv, 4 turboahdinta) ja Chironissa (1 479 hv, 4 turboahdinta) Moottorissa kaksi pienikulmaista V8-lohkoa on kytketty rinnan, jolloin on saatu aikaan W16-moottori, joka tunnetaan myös nimellä U16. == Lähteet == Luokka:Volkswagen Group Luokka:Polttomoottorit
Kroatian avaruusjärjestö

Kroatian avaruusjärjestö (Hrvatska svemirska agencija, HSA) on Kroatian avaruustoimintoja koordinoiva valtionhallinnon osa. Se perustettiin vuonna 2002. Sitä johtaa tohtori Igor Šebo.http://www.csa.hr Se toimii Zagrebissa. Kroatia aloitti kansallisen avaruusohjelmansa vuonna 2010. Ohjelmaan kuuluu satelliitit, ne pyritään toteutettamaan kansallisina tai monikansallisina projekteina. Ohjelman mukaan vuonna 2013 laukaistaan kroatialainen pieni tiedesatelliitti, pikosatelliitti. Muita kaavailuja on ilmaistu ohjelmassa: * VELI JOŽE - tutkimusalus * HISTROHOD - ajokki * HISTRION - suuren korkeuden pallolento Maan ilmakehässä. == Lähteet == Luokka:Avaruusjärjestöt
Reneilwe Letsholonyane

Reneilwe Letsholonyane (s. 9. kesäkuuta 1982 Soweto) on eteläafrikkalainen jalkapalloilija, pelipaikaltaan keskikenttäpelaaja. Seuratasolla hän edustaa Etelä-Afrikan jalkapallon korkeimmalla sarjatasolla Premier Leaguessa pelaavaa Kaizer Chiefsiä ja kuuluu myös Etelä-Afrikan maajoukkueen kokoonpanoon. == Ura == Letsholonyane aloitti ammattilaisuransa, kun hän sai siirron maansa korkeimmalla sarjatasolla pelaavaan Jomo Cosmosin joukkueeseen vuonna 2006. Kaksi vuotta myöhemmin samassa sarjassa pelaava Kaizer Chiefs osti hänet riveihinsä. Nykyään Letsholonyane kuuluu seuransa tärkeimpiin pelaajiin, vaikka on joutunut kärsimään loukkaantumisista. Hänet valittiin myös Etelä- Afrikan maajoukkueeseen vuonna 2008 ja sittemmin edustamaan maataan jalkapallon mm-kilpailuissa 2010. == Maaottelumaalit == # Päivä Paikka Vastustaja Maali Lopputulos Ottelu 1 31. toukokuuta 2010 Polokwane, Etelä- Afrikka Guatemala 2 - 0 5 - 0 Ystävyysottelu Luokka:Eteläafrikkalaiset jalkapalloilijat Luokka:Vuonna 1982 syntyneet Luokka:Elävät henkilöt
Adrián Vallés

Adrián Vallés (s. 3. kesäkuuta 1986 Teulada, Alicante) on espanjalainen moottoriurheilija. Hän on kilpaillut Formula Junior -sarjassa vuosina 2001–2003, World Series by Renault -sarjassa vuosina 2005–2006, GP2-sarjassa kausina 2006 ja 2008 sekä Superleague Formula -sarjassa 2008–2009. Vallés on myös testannut Midlandin Formula 1 -autoa vuonna 2006 ja Spykerin autoa vuonna 2007. Vallés voitti Formula Junior -sarjan mestaruuden vuonna 2002. Vallés debytoi GP2-sarjassa kaudella 2006 Campos-tallissa. Hän ajoi kolmanneksi heti debyyttikilpailussaan. Muissa kilpailuissa hän ei saavuttanut pisteitä. Kaudella 2008 Vallés ajoi BCN-tallissa. Hän ajoi neljänneksi Monacon kilpailussa, joka jäi hänen ainoaksi pistesijakseen. Vallés siirtyi Formula Superleague -sarjaan samana vuonna. Hän saavutti sarjan mestaruuden vuonna 2009. Vallés kilpaili myös Aasian GP2-sarjassa kaudella 2008–2009 saavuttaen yhden kakkossijan. Vallés on myös osallistunut Le Mansin 24 tunnin ajoon vuonna 2008 ja Silverstonen 1000 kilometrin ajoon. Myöhemmin Vallés perusti oman tallinsa AV Formulan, joka debytoi Formula Renault Alps -sarjassa vuonna 2012. Vuonna 2013 talli kilpaili Formula Renault 3.5 -sarjassa. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 Pisteet Sijoitus 2006 Campos Racing VAL FEA 3 VAL SPR Kesk. SMR FEA 9 SMR SPR Kesk. EUR FEA Kesk. EUR SPR 14 ESP FEA 18 ESP SPR 16 MON FEA Kesk. GBR FEA 9 GBR SPR Kesk. FRA FEA 15 FRA SPR 13 GER FEA 18 GER SPR Kesk. HUN FEA Kesk. HUN SPR 7 TUR FEA Kesk. TUR SPR 14 ITA FEA Kesk. ITA SPR 11 7 18. 2008 Fisichella Motor Sport ESP FEA 18 ESP SPR 11 5 21. 2008 BCN Competicion TUR FEA 10 TUR SPR Kesk. MON FEA 4 MON SPR 16 FRA FEA 15 FRA SPR 12 GBR FEA 22 GBR SPR 14† GER FEA 15 GER SPR Kesk. HUN FEA Kesk. HUN SPR 19 EUR FEA 11 EUR SPR Kesk. BEL FEA 13 BEL SPR 13 ITA FEA WD ITA SPR WD 5 21. === Aasian GP2 === Kausi Talli 1 2 3 4 5 6 7 8 9 10 11 12 Pisteet Sijoitus 2008 Fisichella Motor Sport DUB1 FEA 4 DUB1 SPR Kesk. IND FEA 2 IND SPR 5 MAL FEA Kesk. MAL SPR 20 BHR FEA 5 BHR SPR Kesk. DUB2 FEA Kesk. DUB2 SPR 10 19 7. 2008–2009 Trident Racing CHN FEA CHN SPR DUB FEA DUB SPR BHR1 FEA Kesk. BHR1 SPR 19 QTA FEA QTA SPR MAL FEA MAL SPR BHR2 FEA BHR2 SPR 0 40. Luokka:Elävät henkilöt Luokka:Espanjalaiset autourheilijat Luokka:Formula Renault 3.5 -kuljettajat Luokka:GP2-kuljettajat Luokka:Aasian GP2 -kuljettajat Luokka:Urheilijatyngät Luokka:Vuonna 1986 syntyneet
Jonah Hex (elokuva)

Jonah Hex on vuonna 2010 ensi-iltansa saanut yhdysvaltalainen lännenelokuva, joka perustuu DC Comicsin antisankariin Jonah Hexiin, jonka loivat John Albano ja Tony Dezuniga. Elokuvan ohjasi Jimmy Hayward ja käsikirjoittivat Mark Neveldine ja Brian Taylor. Pääosissa näyttelevät Josh Brolin, John Malkovich ja Megan Fox. ==Juoni== Yhdysvaltain sisällissodan aikaan Jonah Hex taisteli etelävaltion puolella, kunnes hän petti komentajaansa Quentin Turnbullia pelastaakseen sairaalan ja tappoi samalla Turnbullin pojan. Kostoksi Turnbull ja hänen oikeankäden miehensä Burke polttivat Hexin talon, jonka seurauksena kuolivat hänen vaimo ja poika. Samalla Turnbull polttomerkkasi Hexin oikean puoleiseen kasvoon QT merkinnän. Myöhemmin Hex pyyhki pois merkinnän tulikuumalla kirveellä, jonka seurauksena hänen kasvoonsa jäi epämuodostuma. Päiviä myöhemmin intiaanit löytävät Hexin ja elvyttävät hänet mystisillä voimilla. Tämän seurauksena Hexillä on kyky ajoittain kommunikoida kuolleiden kanssa, sillä hänen maallisen läsnäolonsa lisäksi huomataan tuonelassa. Kuultuaan Turnbullin kuolleen hotellipalossa hän ryhtyy palkkionmetsästäjäksi. Myöhemmin Hexin myyttiset ja legendaariset tarinat leviävät pitkin maailmaa ja samalla hänen menneisyys alkaa uudestaan kummittelemaan, kun Yhdysvaltain armeija tekee tarjouksen, josta hän ei voisi kieltäytyä. Mikäli Hex etsisi käsiinsä ja nappaisi vaarallisen armeijaansa kasaavan terroristin Quentin Turnbullin, Hex saisi vapautuksen etsintäkuulutuksestaan. ==Näyttelijät== ==Lähteet== Luokka:Vuoden 2010 yhdysvaltalaiset elokuvat Luokka:DC- universumiin perustuvat elokuvat Luokka:Yhdysvaltalaiset lännenelokuvat Luokka:Fantasiatoimintaelokuvat
Bogdan Tudor

Bogdan Tudor (s. 1. helmikuuta 1970) on romanialainen pituushyppääjä. Tudor sijoittui seitsemänneksi Splitin EM-kilpailuissa 1990Campeonatos de Europa Split 1990 . Vuonna 1991 hän oli viides sekä Sevillan sisäratojen MM- kilpailuissa (788 cm) että Tokion MM-kilpailuissa (806 cm). Barcelonan olympialaisissa 1992 hän sijoittui kahdenneksitoistaMen Long Jump Olympic Games Barcelona(ESP) 1992. Vuonna 1993 hän oli jälleen viides Toronton sisäratojen MM-kilpailuissa tuloksella 791 cm. Seuraavana vuonna hän voitti pronssia Pariisin sisäratojen EM-kilpailuissa tuloksella 807 cmEuropean Indoor Championships - Result database ja oli neljäs Helsingin EM-kilpailuissa tuloksella 799 cmCampeonatos de Europa Helsinki 1994. Vuonna 1995 Tudor sijoittui jälleen viidenneksi sekä Barcelonan sisäratojen MM-kilpailuissa (811 cm) että Göteborgin MM-kilpailuissa (801 cm). Vuonna 1997 hän oli kymmenes Pariisin sisäratojen MM-kilpailuissa ja yhdestoista Ateenan MM-kilpailuissa. Hän oli kahdeksas Maebashin sisäratojen MM-kilpailuissa 1999, mutta karsiutui sekä Madridin sisäratojen EM-kilpailuissa 2005 että Göteborgin EM-kilpailuissa 2006. Tudorin ennätys (ja Romanian ennätys)Romanian ulkoratojen ennätykset on 837 cm, jonka hän hyppäsi Stuttgartin Bad Cannstattissa 9. heinäkuuta 1995. Sisäradoilla hän on hypännyt 825 cm Bukarestissa 30. tammikuuta 1999. Romanian sisäratojen ennätystä pitää nimissään Bogdan Țăruș, joka on hypännyt 830 cmRomanian sisäratojen ennätykset . ==Lähteet== * Luokka:Romanialaiset pituushyppääjät Luokka:Vuonna 1970 syntyneet Luokka:Elävät henkilöt
Ineta Radēviča

Ineta Radēviča (s. 13. heinäkuuta 1981 Krāslava) on latvialainen pituushyppääjä ja kolmiloikkaaja. Vuonna 2004 Radēviča karsiutui Budapestin sisäratojen MM-kilpailuissa (pituushypyssä) ja Ateenan olympialaisissa (sekä pituushypyssä että kolmiloikassa). Hän oli neljäs Madridin sisäratojen EM- kilpailuissa 2005 tuloksella 658 cm, mutta karsiutui Helsingin MM-kilpailuissa samana vuonna. Hän oli neljäs myös Moskovan sisäratojen MM-kilpailuissa 2006 tuloksella 654 cm. Birminghamin sisäratojen EM-kilpailuissa 2007 hän oli kahdeksas tuloksella 640 cm ja Valencian sisäratojen MM-kilpailuissa 2008 kuudes tuloksella 654 cm. Barcelonan EM-kilpailuissa 2010 Radēviča voitti kultaa pituudessa hypättyään 692 cm, joka on myös Latvian ennätys. Pariisin sisäratojen EM-kilpailuissa 2011 hän karsiutui kolmiloikassa. Daegun MM- kilpailuissa 2011 Radēviča hyppäsi alun perin pronssille tuloksella 676 cm. Hän nousi vuonna 2017 hopeamitalistiksi kun Venäjän Olga Kutšerenko hylättiin dopingin takia. Vuonna 2012 Radēviča sijoittui pituushypyssä viidenneksi Helsingin EM-kilpailuissa ja neljänneksi Lontoon olympialaisissa. Radēvičan Lontoon olympialaisissa antama dopingnäyte kuitenkin osoittautui positiiviseksi uudelleentutkinnassa vuonna 2018 ja hänen suorituksensa hylättiin ja hän sai kahden vuoden kilpailukiellon.Latest sanctions for doping and non-doping violations – September 2019 (pdf) www.athleticsintegrity.org. Viitattu 12.11.2019. Sisäradoilla Radēviča on hypännyt pituutta 667 cm Birminghamissa 2. maaliskuuta 2007. Kolmiloikkaa hän on hypännyt ulkoradoilla 14,12 m Ateenassa 21. elokuuta 2004 sekä sisäradoilla 13,89 m Moskovassa 27. tammikuuta 2010 ja Pariisissa 4. maaliskuuta 2011. Radēviča ilmoitti joulukuussa 2012 lopettaneensa urheilu-uransa. == Lähteet == * === Viitteet === == Aiheesta muualla == Luokka:Latvialaiset pituushyppääjät Luokka:Latvialaiset kolmiloikkaajat Luokka:Dopingrikkomuksesta tuomitut latvialaiset Luokka:Dopingrikkomuksesta tuomitut yleisurheilijat Luokka:Vuonna 1981 syntyneet Luokka:Elävät henkilöt
Émile Dewoitine

Émile Dewoitine (26. syyskuuta 1892 – 5. heinäkuuta 1979) oli ranskalainen lentokonesuunnittelija. Émile Dewoitine syntyi Crépy-en-Laonnois’ssa. Hän alkoi työskennellä ensimmäisen maailmansodan aikana Latécoèren tehtailla. Vuonna 1920 hän perusti oman yhtiönsä, mutta sen mentyä konkurssiin hän siirtyi Sveitsiin, jossa hänen suunnittelemansa Dewoitine D.27 -hävittäjä pääsi ilmavoimien käyttöön. Vuonna 1931 Dewoitine palasi Ranskaan ja perusti Société Aéronautique Française - Avions Dewoitine -yhtiön. 1930-luvun vastustelukierteessä tehdas sai tilauksia Toulousen tehtaalleen: Dewoitine D.500 oli Ranskan ilmavoimien ensimmäinen kokometallinen hävittäjä. Tilauksia sai myös Dewoitine D.338 -matkustajakone. Vuonna 1936 Ranskan ilmailuteollisuus kansallistettiin ja Dewoitine sulautui SNCAM-konserniin. Saksan hyökätessä Ranskaan kesällä 1940 Dewoitine D.520 osoittautui Ranskan parhaaksi hävittäjäksi. Dewoitine siirtyi Yhdysvaltoihin ja perusti sinne yrityksen. Saksan ranskalainen vasallihallitus, Vichyn hallitus, asetti hänet poissaolevana syytteeseen maanpetoksesta. Dewoitine palasi Ranskaan ja sopi Vichyn hallinnon kanssa. Dewoitine työskenteli Saksan varusteluteollisuuden parissa SIPA-yrityksessä koko saksalaismiehityksen ajan. Vuonna 1944 Dewoitine pakeni Ranskasta Espanjaan, missä hän kehitti D.520-hävittäjästä version Hispano Aviación -yhtiössä. Hän siirtyi Argentiinaan, jossa toimi Industria Aeronáutica Militar. Hän oli suunnittelmassa Pulqui I -konetta, joka oli Etelä-Amerikan ensimmäinen suihkukone. Ranskassa Dewoitine sai 20 vuoden vankeustuomion vuonna 1948.http://ajcarchives.org/AJC_DATA/Files/1999_8_LatinAmerica.pdf available here Hän muutti Sveitsiin palaten Toulouseen vasta vanhana. == Lähteet == Luokka:Ranskalaiset lentokonesuunnittelijat Luokka:Vuonna 1892 syntyneet Luokka:Vuonna 1979 kuolleet
Klaus Urbanczyk

Klaus Urbanczyk (s. 4. kesäkuuta 1940 Halle) on saksalainen entinen jalkapalloilija. == Ura == Urbanczyk edusti BSG Turbine Hallen juniorijoukkueita vuosina 1948–1954. Vuonna 1954 hän siirtyi SC Chemie Hallen juniorijoukkueisiin, joista hänet nostettiin kaudeksi 1959–1960 seuran edustusjoukkueeseen. Urbanczyk pelasi seurassa aina vuoteen 1972 saakka, jolloin hän lopetti ammattilaisjalkapallon. Urbanczyk pelasi seurassa 250 DDR- Oberliga-ottelua, jonka lisäksi hän voitti FDGB-Pokalin vuonna 1962. Urbanczyk pelasi DDR:n jalkapallomaajoukkueessa 34 ottelua. Hän oli myös mukana olympiapronssia vuonna 1964 voittaneessa joukkueessa. Pelaajauransa jälkeen Urbanczyk on toiminut useiden joukkueiden valmentajana. Hän voitti valmentajana muun muassa kaksi DDR:n cup-mestaruutta. == Lähteet == Luokka:Itäsaksalaiset jalkapalloilijat Luokka:Itäsaksalaiset jalkapallovalmentajat Luokka:Saksalaiset jalkapallovalmentajat Luokka:Itäsaksalaiset olympiamitalistit Luokka:Vuonna 1940 syntyneet Luokka:Elävät henkilöt
JuK

JuK on avoimen lähdekoodin musiikintoisto-ohjelma. JuK toistaa MP3, Ogg Vorbis ja FLAC -muotoisia äänitiedostoja. Ohjelmassa on mukana tiedostojen tagien muokkaus, kokoelman hallinta ja soittolistat. JuK kuuluu KDE- työpöytäympäristöön sisältyviin ohjelmiin. Ohjelman painopiste on suurien kokoelmien hallinnassa ja sen ominaisuuksiin kuuluu tagien "arvaaminen" sekä tiedostojen automaatisoitu uudelleen nimeäminen tagien perusteella. == Katso myös == *Luettelo mediasoittimista == Lähteet == == Aiheesta muualla == Luokka:KDE Luokka:Mediasoittimet
Bernard Pivot

Bernard Pivot, OC, CQ (5. toukokuuta 1935 Lyon – 6. toukokuuta 2024https://www.bfmtv.com/culture/mort-de-bernard-pivot_AD-202405060558.html) oli ranskalainen toimittaja ja kulttuuriohjelmien juontaja. Hän oli Goncourt- akatemian puheenjohtaja 2014–2020. Pivot työskenteli Figaron kirjallisuustoimittajana 1958–1974. Hän oli vuonna 1975 perustamassa ranskalaista kirjallisuuslehti Lireä ja toimi sen johdossa vuoteen 1993. Pivot loi Ranskan televisioon kirjallisuusohjelman Apostrophes, jota esitettiin 1975–1990 Antenne 2 -kanavalla ja joka sai parhaimmillaan miljoonia katsojia. Ohjelma mullisti television kirjallisuusohjelmistoa, ja siinä Pivot keskusteli ja väitteli useiden tunnettujen kirjalijoiden kanssa. Keskustelut olivat eläviä ja joskus jopa kiivaita. Ohjelmassa vierailivat muun muassa Vladimir Nabokov, Marguerite Duras ja Charles Bukowski. Pivot jatkoi Apostrophesin jälkeen ohjelmalla Bouillon de culture, joka käsitteli kirjallisuuden lisäksi elokuvaa ja taidetta. James Lipton inspiroitui Pivot’n ohjelmasta luomaan sarjan Tähdet kertovat. ==Lähteet== Luokka:Ranskalaiset toimittajat Luokka:Vuonna 1935 syntyneet Luokka:Vuonna 2024 kuolleet
FMA I.Ae. 27 Pulqui I

I.Ae. 27 Pulqui I (suom. Nuoli) oli Argentiinan ensimmäinen suihkuhävittäjä. Sen suunnitteli vuonna 1946 ranskalainen Émile Dewoitine Instituto Aerotecnico -instituutissa. Koneen ansiosta Argentiina oli viides maa, joka kehitti suihkukoneen. Muita olivat Yhdysvallat, Saksa, Englanti ja Neuvostoliitto.http://www.aviastar.org/air/argentina/fma_iae-27.php Viitattu 14.1.2019. Muut suunnittelijat olivat Juan Ignacio San Martín, Enrique Cardeilhac ja Norberto L. Morchio. Koneen prototyyppi lensi 9. elokuuta 1947. Koelentäjänä toimi vänrikki Osvaldo Weiss. Koneen suoritusarvot eivät olleet riittävän hyvät, siksi Argentiina kaavaili kehittyneemmän FMA I.A.e 33 Pulqui II -koneen rakentamista. Aseistuksena vain pelkkä leko-tykkiaseistus: 4x 20 mm tykit.Sharpe,M., 2002: s. 100 Prototyyppi on Museo Nacional de Aeronáutica de Argentina -museossa. ==Tekniset tiedot== ==Lähteet== *Sharpe, Michael: Attack and Interceptor Jets, Amber Books Ltd., Lontoo, Englanti. Painettu Singaporessa. ISBN1-84013-335-X. (s.100) *http://www.aviastar.org/air/argentina/fma_iae-27.php ===Viitteet=== == Aiheesta muualla == * Article on the 50th anniversary of the "Fabrica Militar de Aviones" - listing all the aircraft developed and manufactured there since 1927, Aerospacio, Buenos Aires, 1977. * Jane's All the World's Aircraft 1951. London: Jane's All the World's Aircraft, 1951. Luokka:FMA:n ilma-alukset Luokka:1940-luvun hävittäjälentokoneet
Dušan Kuciak

Dušan Kuciak (s. 21. toukokuuta 1985 Žilina, Tšekkoslovakia) on slovakialainen jalkapalloilija, pelipaikaltaan maalivahti. Hän edustaa KP Legia Varsova, jossa hän on pelannut vuodesta 2011 saakka. Kuciak on ollut voittamassa MŠK Žilinan riveissä sekä Slovakian liigaa että maan cupia kolmesti ja oli FC Vasluin kokoonpanossa yhdessä Intertoto Cupin 2008 voittajajoukkueista. Kuciak on pelannut Slovakian maajoukkueessa kolme ottelua. Hän oli mukana MM-kisoissa 2010, mutta ei pelannut turnauksessa yhtäkään ottelua. == Lähteet == == Aiheesta muualla == * Dušan Kuciak (90minut.pl) * Kuciakin profiili national- football-teams.com -sivustolla Kuciak, Dusan Kuciak, Dusan Kuciak, Dusan
Imatran kaupunginkirjasto

Imatran kaupunginkirjasto on Imatralla toimiva kirjasto, johon kuuluu kolme toimipistettä. Pääkirjasto sijaitsee Mansikkalassa Virastokadulla, kaupungintalon vieressä. Lähikirjastoina toimivat Vuoksenniskan kirjasto ja Rajapatsaan kirjasto.Imatran kaupunki , kirjaston toimipisteet, viitattu 14.7.2010 Imatran kaupunginkirjasto kuuluu muiden Etelä-Karjalan kirjastojen kanssa Heili-kirjastokimppaan. Ennen vuonna 2013 perustettua Heiliä Imatran kirjasto toimi yhteistyössä Joutsenon, Rautjärven ja Ruokolahden kirjastojen kanssa.Imatran kaupunki , kirjaston kokoelmat, viitattu 14.7.2010 ==Pääkirjaston palvelut== Pääkirjastossa on lainattavissa muun muassa kertomakirjallisuutta, kielikursseja, kuvakirjoja, sarjakuvia, tietokirjallisuutta, videokasetteja ja äänikirjoja, CD- ja DVD-levyjä sekä isotekstistä ja selkokirjallisuutta. Kirjaston kotiseutukokoelmaan kerätään Imatralla tehtyä, imatralaisten tekemää ja Imatran seutua käsittelevää aineistoa. Kokoelma sisältää muun muassa karttoja, kirjoja, lehtiä, äänitteitä, lehtileikkeitä ja pienpainatteita. Asiakkaiden käytössä ovat lisäksi käsikirjasto, lukusalit, tutkijanhuoneet, internetpäätteet, mikrofilmi- ja kortinlukulaitteet. Satuhuoneessa järjestetään lapsille satutuokioita talviaikaan viikoittain.Imatran kaupunki , kirjaston palvelut, viitattu 14.7.2010 Aikuistenosastolle on sisustettu Hilja Valtosen nimikkohuone. Se on kalustettu Valtosen työhuoneen huonekaluilla ja tavaroilla. Pöydällä on osa Ruskapäiviä-teoksen käsikirjoituksesta. Kotiseutukokoelmassa on lisäksi runsaasti Hilja Valtosta käsittelevää materiaalia. ==Kirjastorakennukset== Pääkirjasto on osa Kulttuuritalo Virtaa, jossa kirjaston lisäksi on taidemuseo, kaupungin historiaa esittelevä kaupunginmuseo sekä kaksi konsertti- ja kongressikäyttöön sopivaa salia. Rakennuksessa toimivat myös Imatran seudun musiikki-instituutti, kulttuuritoimisto ja Kansainvälinen Semiotiikka Instituutti.Imatran kaupunki , Kulttuurikeskus, viitattu 14.7.2010. Kulttuuritalo Virran on suunnitellut arkkitehti Arto Sipinen. Valkoinen rakennus on tehty kvartsihiekasta ja Imatran graniitista. Se sijaitsee kaupungintalon vieressä Vuoksen varrella. Rakennus valmistui vuonna 1986. Vuoksenniskan kirjasto sijaitsee kerrostalon siivessä kahdessa kerroksessa. Rajapatsaan kirjasto on kerrostalon alakerrassa katutasossa. ==Lähteet== ==Aiheesta muualla== *Kirjasto Imatran kaupungin sivustolla Luokka:Imatran kulttuuri Luokka:Suomen kunnan- ja kaupunginkirjastot Luokka:Heili-kirjastot
Vuosien varrelta

Vuosien varrelta on Kuuro Koiran ja Panama Rayon yhteis-EP. Se julkaistiin 22. tammikuuta 2010 oululaisen Target Media Recordsin kautta. EP:n piti aluksi olla Kuuro Koiran soolo EP, ja se piti julkaista nimellä Rotansahaaja EP. EP koki kuitenkin muutoksen viime hetkellä ja muuttui Kuuro Koiran ja Panama Rayon yhteis EP:ksi. == Kappaleet == # Bryssel # Kyttä ei oo ystävä, se on vihollinen # Tuu mukana # 112 (mukana Efta) # Ota lisää (mukana Jantteri & Leijona) # Taistele puolesta # Väärää valtaa (555 remix) == Aiheesta muualla == * Albumin arvostelu Redrum-187 -sivustolla Luokka:Vuoden 2010 EP:t Luokka:Panama Rayon albumit Luokka:Panama Rayon tuottamat albumit Luokka:Suomalaiset hip hop -EP:t
SNCAM

SNCAM eli S ociété nationale des constructions aéronautiques du Midi eli http://www.hydroretro.net/etudegh/sncase.pdf oli Ranskan valtion omistama Toulousessa toiminut lentokonekonserni, joka toimi 1.4.1937–1941.http://www.eads.com/1024/en/eads/history/airhist/1930_1939/dewoitined520_1939.html http://web.archive.org/web/20070518060635/http://www.eads.com/1024/en/eads/history/airhist/1930_1939/dewoitined520_1939.html Vuonna 1941 SNCAM sulautui SNCASEen. Nykyään tämän yrityslinjan yhtiöt ovat osa EADSin historiaa. ==Tuotteet== * Dewoitine D.520 * Dewoitine D.750 ==Lähteet== Luokka:Ranskalaiset lentokonevalmistajat Luokka:Toulouse
Avro Canada

thumb|Avro Canada CF-100 Canuck Avro Canada (virallisesti A.V. Roe Canada) oli kanadalainen lentokonevalmistaja, joka oli toiminnassa 1945-1962\. Yrityksen juuret olivat National Steel Car Limited of Montrealissa, joka sai nimekseen Victory Aircraft Limited, Kanadan valtion hankittua sen omistukseensa 1942. Toisen maailmansodan aikana Victory Aircraft oli Kanadan suurin lentokonevalmistaja, ja sen valmistamia lentokoneita olivat muun muassa Avro Anson, Handley Page Hampden, Hawker Hurricane ja Westland Lysander. Hawker Siddeley Group hankki omistukseensa Victory Aircraftin 1945 ja muodosti siitä tytäryhtiökseen Avro Canadan. Alkuvaiheessa yhtiö huolsi lentokoneita, mutta aloitti pian myös oman tuotekehityksensä suihkumoottoreiden ja suihkumoottorikoneiden parissa. Kehitystyön ensimmäisenä tuloksena syntyi vuonna 1949 Orenda-suihkumoottori. Sitä seurasi CF-100 Canuck -suihkuhävittäjä, jonka Kanadan ilmavoimat otti palvelukseen 1952. Suihkumatkustajakone C-102 Jetliner ehti suorittaa ensilentonsa, mutta projekti lakkautettiin tilausten puutteessa. Vuonna 1953 Avro Canada sai tilauksen kahden CF-105 Arrow -torjuntahävittäjän prototyypin valmistuksesta. Hävittäjää oli tarkoitus käyttää neuvostoliittolaisten yliäänipommittajien torjumiseen, ja Britanniasta tai Yhdysvalloista ei löytynyt tarkoitukseen soveltuvaa konetyyppiä. Kanadan ilmavoimat oletti tarvitsevansa kaikkiaan 500-600 Arrow-hävittäjää. A.V. Roe Canada jaettiin 1950-luvun puolessavälissä Avro Aircraft Limitediksi ja Orenda Enginesiksi. Se myös hankki useita muita yrityksiä omistukseensa. Vuonna 1958 A.V. Roe Canada oli Kanadan kolmanneksi suurin yritys ja sen palveluksessa oli yli 50 000 työntekijää. Kanadan hallitus teki 20. helmikuuta 1959 kiistanalaisen päätöksen Arrow-projektin päättämisestä, sillä pommikoneiden uhan koettiin pienentyneen ja uutena uhkana koettiin ydinohjukset. Ennen lopetuspäätöstä Arrow oli koelennoissa saavuttanut 1,98 machin nopeuden, siinä väliaikaisesti käytössä olleilla Pratt & Whitney J75 -suihkumoottoreilla. Koneen oletettiin rikkovan lentokoneiden nopeusennätyksen Iroquois-moottoreilla, joilla varustettua konetta oli tarkoitus testata vain muutamaa päivää myöhemmin. Päätöksen yhteydessä kaikki Arrow'n prototyypit ja piirustukset määrättiin tuhottaviksi. Kaikkiaan 14 000 henkilöä menetti työpaikkansa. Päätöksen seurauksena monet projektin avainhenkilöt muuttivat pois Kanadasta muun muassa NASAn ja Concorde-projektin palvelukseen. Vuonna 1962 Hawker Siddely hajotti yrityksen ja sen omaisuus siirrettiin Hawker Siddeley Canadalle. Myöhemmin samana vuonna entinen lentokonetehdas myytiin De Havilland Canadalle. ==Lähteet== *
Free at Last

Free at Last on rap-artisti Yukmouthin kuudes sooloalbumi, joka julkaistiin 1. kesäkuuta 2010. == Kappaleet == == Arvostelut == * Redrum-187: Redrum-187: Levyarvio Viitattu 6.2.2019. == Lähteet == Luokka:Yhdysvaltalaiset hip hop -albumit Luokka:Vuoden 2010 albumit
Die!

Die! on yhdysvaltalaisen rap-artisti Necron kuudes studioalbumi. Sen julkaisi 18. toukokuuta 2010 Psycho+Logical-Records. ==Kappaleet== # asBESTos # Pit # Thugcore Cowboy # DIE! # Set It # Brutalized # Serpent's Bite # The Kink Panther # Hey Now # The Asshole Anthem # Sorcerer of Death's Construction # First Blood # Thin Line Between Love & Hate # Bedbugs # Viva Necro # F.U.B.A.R. # The Human Traffic King (White Slavery Pt. 2) Luokka:Vuoden 2010 albumit Luokka:Necron albumit
Charlie sanoo

Charlie sanoo (Selon Charlie) on Nicole Garcian ohjaama ranskalainen elokuva, jossa Minna Haapkylällä on ensimmäinen ulkomainen roolinsa. Vuonna 2006 valmistunut elokuva sijoittuu pieneen ranskalaiskaupunkiin ja kertoo ongelmien kanssa painimisesta, erityisesti yksinäisyydestä kärsivistä miehistä. == Näyttelijät == Lähde: Viitattu 22.10.2021. == Lähteet == == Aiheesta muualla == * Luokka:Vuoden 2006 ranskalaiset elokuvat Luokka:Ranskalaiset draamaelokuvat
ADAC

Allgemeiner Deutscher Automobil-Club eli ADAC on saksalainen vuonna 1903 perustettu koko Euroopan suurin autokerho. Kerho perustettiin alkujaan nimellä Deutsche Motorradfahrer-Vereinigung. (suomeksi "saksalainen moottoripyöräilijäjärjestö"). ADAC:n tulot jäsenmaksuista vuonna 2008 olivat 928 miljoonaa euroa. ADAC ylläpitää myös pelastushelikopteritoimintaa. Helikoptereita on 36, ja vuonna 2009 ne lensivät 45 705 tehtävää. == Puheenjohtajat == * 1903–1905: Emil Schmolz * 1905–1925: Josef Bruckmayer * 1926–1932: Carl Fritz * 1933–1938: Hermann Fulle * 1938–1945: Fritz Junghans * 1946–1948: Ludwig Sporer * 1948–1953: Hans Meyer-Seebohm * 1953–1964: Werner Endress * 1964–1972: Hans Bretz * 1972–1989: Franz Stadler * 1989–2001: Otto Flimm * 2001– 2014: Peter Meyer == Lähteet == == Aiheesta muualla == * Adac.de *
Heroin (Z-Ron albumi)

Heroin on Z-Ron neljästoista studioalbumi, joka julkaistiin vuonna 2010. Levystä on myös ilmestynyt Screwed & Chopped versio. Huhujen mukaan Z-Ro olisi itse myynyt aikaisempaa levyä Cocaine, Heroin mixtapen nimissä ja tämä saattoi olla syy miksi Rap-A-Lot Records siirsi alun perin 24. marraskuuta 2009http://screwheadsonly.blogspot.com/2009/09/release-date-for-z-ros- heroin.html ilmestyvän levyn julkaisua vuoteen 2010. == Kappaleet == === Standardipainos === # # (feat. Paul Wall ja Chamillionaire) # # (feat. Mya) # # # # (feat. Mike D) # (feat. Chris Ward) # (feat. Billy Cook) # # # # (feat. Chris Ward) # (feat. Chris Ward) === Slowed & Chopped -painos === # Intro # Never Let It Go # Denzel Washington (feat. Paul Wall, Chamillionaire) # Driving Me Wild # Boss (feat. Mya) # Thug Nigga # Blast Myself # Do Bad On My Own # Real Or Fake (feat. Mike D) # We Dont Speed (feat. Chris Ward) # Gangsta Girl (feat. Billy Cook) # Eyez On Da Prize # Come Back Wit It # Move Your Body # Rollin On Swangaz (feat. Chris Ward) # Letz Ride (feat. Chris Ward) # Outro == Arvostelut == * HipHopDX: HipHopDX review == Lähteet == Luokka:Z-Ron albumit Luokka:Vuoden 2010 albumit
Rauman vaakuna

Rauman vaakuna on Rauman kaupungin heraldinen tunnus. Sen aihe mukailee kaupungin keskiaikaista sinettiä vuodelta 1490. Vaakunan selitys on ”kultaisen latinalaisen ristin jakamassa sinisessä kilvessä neljä kultaista minuskeli r-kirjainta, yksi kussakin neljässä kentässä.” == Vaakunan historiaa == Eurajoen pitäjään kauppa- ja luostaripaikaksi muodostunut Rauma sai kaupunginoikeutensa vuonna 1441. Kaupungin varhaisin tunnettu tunnus on vuodelta 1490 peräisin oleva sinetti, jossa on kuvattuna risti sekä neljä r-kirjainta. Ristin on katsottu viittaavan kaupungin fransiskaaniluostariin sekä Pyhän Ristin kirkkoon, r-kirjaimien viitatessa kaupungin nimeen. Myöhemmissä sineteissä risti kuvattiin irtonaisena ja r-kirjainten tilalla oli kuvattuna kirjaimet R, A, U ja M. Vaakunaksi sinettikuvio vahvistettiin jo vuonna 1793. Vuonna 1861 venäjänsaksalainen heraldikko Bernhard von Köhne laati oman ehdotuksensa Rauman vaakunaksi, jossa vaakunan muoto palautettiin kaupungin ensimmäisen sinetin malliseksi. Poiketen aiemmasta vaakunasta von Köhne kuitenkin ehdotti vaakunan väreiksi kultaisella pohjalla olevaa mustaa ristiä. Toisissa luonnoksissaan von Köhne esitti kilven väriksi myös punaista. Vaakunan nykyinen malli vakiintui käyttöön viimeistään heraldikko George Granfeltin vuonna 1892 julkaiseman Finlands städers vapen -kirjan myötä, jossa vaakuna kuvattiin kaupungin ensimmäisen sinetin mukaisena. Carolus Lindbergin uudelleen piirtämä vaakuna ja sen nykyinen heraldinen selitys vahvistettiin käyttöön tasavallan presidentti Risto Rytin asetuksella 11. syyskuuta 1942. Nykyisen ulkoasunsa vaakuna sai 2. marraskuuta 1992. Vaakunan päällä on kultainen Satakunnan herttuakunnan kruunu. Sitä ei vaakunaselityksessä vahvisteta vaakunaan, mutta vanhat kaupungit käyttävät kruunua kilven yllä historiallisena muistona. Vaakunan pohjalta on laadittu myös Rauman kaupungin käyttämä lippu. === Galleria === Tiedosto:Rauma sinetti 1490.png|Rauman vuoden 1490 sinetti. Tiedosto:Rauma sinetti 1625.jpg|Rauman sinetti vuodelta 1625. Tiedosto:Rauma vaakuna 1861.jpg|Piirros Rauman vanhasta vaakunasta vuodelta 1861. Tiedosto:Von Koehne Rauma.jpg|Bernhard von Köhnen ehdotus Rauman vaakunaksi vuodelta 1861. Kolkka viittaa kaupungin sijaintiin Turun ja Porin läänissä. Tiedosto:Rauma vaakunaluonnoksia 1861.jpg|Von Köhnen laatimia luonnoksia Rauman vaakunasta. Tiedosto:Rauma vaakuna 1892.jpg|George Granfeltin malli Rauman vaakunasta vuodelta 1892. Tiedosto:Rauma vaakuna 1942.jpg|Carolus Lindbergin vuoden 1942 vaakunan alkuperäispiirros. Tiedosto:Rauma vaakunoita 1942.jpg|Vaihtoehtomalleja vuoden 1942 vaakuna- asetuksesta. Tiedosto:Rauma.lippu.svg|Rauman kaupungin käyttämä lippu. == Lähteet == * * ===Viitteet=== Rauma Vaakuna Luokka:Rauman historia Luokka:Rauman keskiaika
Rise Up

Rise Up on Cypress Hillin kahdeksas studioalbumi. Se julkaistiin 20. huhtikuuta 2010 Priority Recordsin kautta. Tämä on Cypress Hillin ensimmäinen julkaisu vuoden 2005 Greatest Hits From The Bong levyn jälkeen, joka oli heidän viimeinen julkaisu Columbia Recordsin kautta. == Kappaleet == == Arvostelut == * Allmusic: Allmusic review * Dome.fi: Dome.fi * PopMatters: PopMatters * Slant Magazine: Slant Magazine * Soundi: Soundi * Redrum-187: 3–/5Redrum-187 == Lähteet == Luokka:Cypress Hillin albumit Luokka:Vuoden 2010 albumit Luokka:Mike Shinodan tuottamat albumit
Suomen kaunein kunta

Suomen kaunein kunta oli suomalainen, kesällä 1997 valmistunut ja esitetty televisiosarja. Televisiosarjassa esiteltiin Suomen kuntia, jotka kilpailivat "Suomen kaunein kunta" -tittelistä. Ohjelman kauneimmaksi kunnaksi valittiin Kangasniemen kunta. Ohjelman tunnusmusiikkina oli Anna Erikssonin kappale "Kesä hengittää". ==Kantelu== Vuonna 1997 ohjelmasta esitettiin kantelu. Ohjelmaan valittiin kunnat, jotka olivat valmiita maksamaan tuotantoyhtiölle pääsevänsä ohjelmaan. Maksullisuus merkitsi, että kuntia ei valittu puhtaasti journalistisin kriteerein. Kantelussa pohdittiin eri toten sitä, olisiko ohjelmaan päässyt kunta, joka ei olisi maksanut tuotantoyhtiölle. MTV3 ilmoitti itse olleensa yhteydessä 250 eri kuntaan, ja painottivat osallistujien valinnassa kesätapahtuman omaleimaisuutta, kunnan sijaintia ja kokoa, ilman puhetta maksullisuudesta. Muun muassa Vammalan kaupunki ja Suomen vanhan kirjallisuuden päivät -yhdistys maksoivat ohjelmaan mukaan pääsemisestä noin 20 000 markkaa. ==Lähteet== Luokka:1990-luvun suomalaiset kilpailuohjelmat Luokka:Suomalaiset matkailuohjelmat
Andre Nickatina

Andre Nickatina (oik. Andre L. Adams, s. 11. maaliskuuta 1971, San Francisco, Yhdysvallat) on amerikkalainen rap-artisti, joka tunnetaan myös vanhemmalla artistinimellä Dre Dog. Andrella on oma levy-yhtiö nimeltä Fillmoe Coleman Records. == Diskografia == === Sooloalbumit === * The New Jim Jones (nimellä Dre Dog) (1993) * I Hate You With a Passion (nimellä Dre Dog) (1995) * Cocaine Raps (1998) * Raven in My Eyes (1998) * Tears of a Clown (1999) * Daiquiri Factory: Cocaine Raps, Vol. 2 (2000) * These R the Tales (2000) * Conversation with a Devil: Cocaine Raps, Vol. 3 (2003) * Bullets, Blunts In Ah Big Bankroll (2004) * The Gift (2005) * Booty Star: Glock Tawk (2007) * Ugly Money, Vol. 2: Love It and Count It (2009) * Cocaine Inc (Cocaine Raps 1, 2, & 3) (2009) * Khan! The Me Generation (2010) * Andre Nickatina (2013) * Pisces (2018) === Yhteisalbumit === * Midnight Machine Gun Rhymes and Alibis (Equipton kanssa) (2002) * Horns and Halos (Equipton kanssa) (2005) * Gun-Mouth 4 Hire: Horns and Halos 2 (Equipton kanssa) (2005) * Bullet Symphony: Horns and Halos 3 (Equipton kanssa) (2006) * A Tale of Two Andres (Mac Dren kanssa) (2008) * The King And Mr. Biscuits (Smoov-E:n kanssa) (2010) * My Middle Name Is Crime EP (The Jackan kanssa) (2010) === Kokoelmalevyt === * Rules of the Game (1998) * Unreleased (2000) * Hell's Kitchen (2002) * Green Eyes (2003) * The Chicken Hill Project (2012) === Mixtapet === * Where’s My Money (2012) == Lähteet == == Aiheesta muualla == * Andre Adamsin kotisivu * * * Andre Nickatina Discogs.comissa Luokka:Yhdysvaltalaiset hip hop -artistit Luokka:Vuonna 1971 syntyneet Luokka:Elävät henkilöt